Ds C R Kotze
Lees reeks by Die Bybel en ons volkstryd
DIE HERE IS MET JOU, DAPPER HELD!
(Rigters 6 :12)
TERWILLE van die nodige kastyding laat die Here toe dat Israel deur die Midianiete verower word. En dit bly nie net by verowering nie. Daar kom verdrukking. Die Israeliete se besittings word met geweld geneem. Selfs hul oeste word deur die Midianiete geneem. Dit lei tot armoede.
Die Midianiete het Israel verdruk en vervolg tot armoede en ellende, en toe roep hulle tot God en toe kom die ont­waking. Toe staan Israel bymekaar en kom die vryheidsoorlog.
Net so is dit in Suid-Afrika. Die Afrikaners is die ver­owerdes. As ons land uit hierdie Wêreldoorlog gebly het, as die owerheid uit die oorlog gebly het, dan was daar voorspoed in Suid-Afrika. Dan was daar groot pryse vir die boere se goedere, meer fabrieke, baie werk en volop geld. In die voorspoed sou die Boerenasie tevrede wees en die vryheidsdrang gesmoor word ! Maar nou is dit anders. Die Boerenasie is die verowerdes en hulle word teen hul sin in hierdie Wêreldoorlog gesleep. Duisende van die Afrikanervolk is een vir een in die oorlog gesleep en teen hul sin in uniforms gedruk, en honderde van ons volk is sonder verhoor in tronke en kampe gestop. Nou is daar onrus en ontevredenheid onder die Afrikaners. Nou kom die vryheidsdrang tot ontwaking. Deur verdrukkung word die vryheidsdrang n vryheidsstryd! So ook by Israel wat deur die Midianiete verdruk word. Die onreg en verdrukking lei tot stryd.
In die verdrukking neem hulle die toevlug tot God. Die nasie roep tot God. God plant die vryheidsdrang. God bring die vryheid tot ontwaking. En wanneer die verdruktes in opregtheid roep, dan hoor God. Dan bring God verlossing. Dis stryd.
En die Here is met die leier wat Hy kies. So staan dit in die teks : “Dte Here is met jou, dapper held.”
Vir Gideon sê die engel : “Die Here is met jou, dapper held.
So gaan dit met ’n vryheidsleier wat God kies. Hy is ’n man van Bybel, kerk en gebed. Die gelowige volk sluit by hom aan. Hulle gaan van oorwinning tot oorwinning.
’n Yolk moet ’n vryheidsdrang he. ’n Volk moet leiers hê. Ons moet leiers hê, in die politieke lewe, vir die kerk, vir die skool ens.
Kies die leier met kerk, Bybel en gebed. Dan gaan ons van oorwinning tot oorwinning.